Apgar score
Apgar-score er en metode til bestemmelse af en nyfødtes tilstand umiddelbart efter fødslen. Metoden blev introduceret i 1952 af Virginia Apgar og er stadig i brug på landets hospitaler. Et nyfødt barns Apgar-score opbygges ved at evaluere babyens tilstand i fem forskellige områder. Hvert område giver en score fra 0 til 2. Hver score lægges sammen, og du får en samlet score mellem 0 og 10. De fem områder, der evalueres, er

 Hudfarve
 Vejrtrækning
 Muskelspænding
 Hjerteslag i minuttet
 Reflekser

En samlet score på 3 eller derunder indikerer en kritisk tilstand for barnet, mens 7 eller derover er den normale tilstand. Barnet testes første gang inden 1 minut er gået, derefter efter 5 minutter. Barnet kan have en lav score efter 1 minut og har derefter nået den normale tilstand efter 5 minutter. Yderligere tests med 5 minutters intervaller kan forekomme.

Litteratur 
 Apgar, Virginia. A proposal for a new method of evaluation of the newborn infant, Curr. Res. Anesth. Analg. 1953;32, pp. 260–267

Pædiatri
Medicinske undersøgelser